Ιατρικό δράμα

Ιατρικό δράμα είναι τηλεοπτική ή κινηματογραφική ταινίαPlanca, Daphne (15 September 2015). "Andrew Garfield-starred true-life medical drama 'Breathe' jointly goes to Bleecker Street, Participant Media". ASZ News. στην οποία τα γεγονότα επικεντρώνονται σε νοσοκομείο, κλινική, ιατρείο, ασθενοφόρο ή σε οποιοδήποτε άλλο ιατρικό περιβάλλον. Ο δραματικός προγραμματισμός ξεπερνά τα γεγονότα που σχετίζονται με τη δουλειά των χαρακτήρων και απεικονίζει πτυχές της προσωπικής τους ζωής. Το μακροβιότερο ιατρικό δράμα στον κόσμο είναι η βρετανική σειρά Casualty, που προβάλλεται από το 1986, ενώ η μακροβιότερη ιατρική σαπουνόπερα είναι το Γενικό νοσοκομείο (General Hospital), που προβάλλεται από το 1963.

 Ιστορία 
Το City Hospital, το οποίο προβλήθηκε για πρώτη φορά το 1951, θεωρείται συνήθως το πρώτο τηλεοπτικό ιατρικό δράμα. Ωστόσο, το πρώτο ιατρικό σίριαλ ήταν πιθανώς η σειρά ταινιών Dr. Kildare (1937–1947), με πρωταγωνιστές αρκετούς ηθοποιούς στον ομώνυμο ρόλο και τον Λάιονελ Μπάριμορ σε όλη τη σειρά. Το Medic, στο οποίο έπαιζε ο Ρίτσαρντ Μπουν, προβλήθηκε σε δύο κύκλους, από το 1954 έως το 1956. Το είδος έγινε βασικό στοιχείο της τηλεόρασης με τεράστια δημοτικότητα. Η σειρά του BBC Dr. Finlay's Casebook (1962–1971) είναι ένα από τα πρώτα δείγματα μιας άλλης συνηθισμένη παραλλαγής του είδους, στην οποία η ιατρική χρησιμοποιείται ως επίκεντρο για την αφήγηση ιστοριών που περιγράφουν λεπτομερώς τη ζωή μιας (συνήθως μικρής) κοινότητας. Η μακρόβια αυστραλιανή σειρά A Country Practice (1981–1993) είναι ένα μεταγενέστερο παράδειγμα αυτού του υποείδους. Από το 1969 έως το 1976, οι σειρές Marcus Welby, MD και Medical Center ήταν εξαιρετικά δημοφιλείς για την παρουσίαση ιατρικών περιστατικών. Το 1972, η σειρά Emergency! , με πρωταγωνιστές τους Ρόμπερ Φούλερ και Τζούλι Λόντον, ήταν το πρώτο ιατρικό δράμα που εστίαζε σε πραγματικές διασώσεις. Επίσης το 1972 προβλήθηκε το πρώτο επεισόδιο του M*A*S*H. Ο τόνος της σειράς ήταν γενικά κωμικός, αλλά σκοτεινός—οι οδυνηρές στιγμές που προέρχονται από θανάτους εν καιρό πολέμου δεν ήταν ασυνήθιστες. Αυτή την τάση της κωμωδίας με υπόγεια σκοτεινά μηνύματα στις ιατρικές τηλεοπτικές εκπομπές μπορεί επίσης να δει κανείς στα St. Elsewhere, Doogie Howser, MD, Ιατρικές υποθέσεις, Grey's Anatomy, Scrubs, Στην εντατική, Code Black και Chicago Med. Το 1986, το Casualty άρχισε να προβάλλεται από το BBC One στο Ηνωμένο Βασίλειο. Το Casualty συνεχίζει να προβάλλεται, όντας το μακροβιότερο τηλεοπτικό ιατρικό δράμα. Η αδελφή του εκπομπή Holby City προβλήθηκε από το 1999 έως το 2022. Το 2000, το BBC παρήγγειλε το Doctors, μια ιατρική σαπουνόπερα που έγινε η ναυαρχίδα του BBC κατά τη διάρκεια της ημέρας. Το 2023, το Doctors κόπηκε από το BBC μετά από 23 χρόνια μετάδοσης, με το τελευταίο επεισόδιο να προβάλλεται τον Νοέμβριο του 2024.

Ο θεωρητικός της επικοινωνίας Μάρσαλ Μακλούαν, στο έργο του σχετικά με τη φύση των μέσων ενημέρωσης, προέβλεψε την επιτυχία αυτού του συγκεκριμένου είδους στην τηλεόραση.Ένα από τα ζωντανότερα παραδείγματα της απτικής ποιότητας της τηλεοπτικής εικόνας είναι η ιατρική. Σε εξ αποστάσεως μαθήματα χειρουργικής, οι φοιτητές ιατρικής ανέφεραν κάτι παράξενο - ότι δεν φαινόταν ότι παρακολουθούν μια επέμβαση, αλλά ότι την εκτελούν. Ένιωθαν ότι αυτοί κρατούσαν το νυστέρι. Έτσι, η τηλεοπτική εικόνα, καλλιεργώντας το πάθος για εμπλοκή σε βάθος σε κάθε πτυχή της εμπειρίας, δημιουργεί εμμονή με τη σωματική ευημερία. Η ξαφνική εμφάνιση του τηλεοπτικού γιατρού και της πτέρυγας του νοσοκομείου ως πρόγραμμα ανταγωνίζεται τα γουέστερν είναι κάτι απολύτως φυσικό. Θα μπορούσαμε να παραθέσουμε διάφορα μη δοκιμασμένα είδη εκπομπώς που θα γίνονταν αμέσως δημοφιλή για τους ίδιους λόγους. Ο Τομ Ντούλεϊ και το έπος του Medicare για την οπισθοδρομική κοινωνία ήταν φυσική συνέπεια της πρώτης τηλεοπτικής δεκαετίας.Marshall McLuhan (1964). Understanding Media: The Extensions of Man. Chap. 31Σύμφωνα με τον καθηγητή Τζορτζ Ίκος, πρόεδρο του ψυχιατρικού τμήματος της Βασιλικής Ιατρικής Εταιρείας, τα ιατρικά δράματα έχουν συγκεντρώσει μεγάλο κοινό, επειδή οι χαρακτήρες στις εκπομπές συχνά απεικονίζονται ως καθημερινοί πολίτες που κάκουν μια εξαιρετική σταδιοδρομία, κάτι που δημιουργεί ταύτιση στους θεατές. Το ιατρικό δράμα χρησιμοποιείται ενίοτε στην ιατρική εκπαίδευση. Μια συστηματική ανασκόπηση τέτοιων χρήσεων έδειξε ότι αποτελεί «εφαρμόσιμο και αποδεκτό» συμπλήρωμα της ιατρικής εκπαίδευσης.

 Παραπομπές 

Κατηγορία:Τηλεοπτικές σειρές
Κατηγορία:Κινηματογραφικά είδη
Κατηγορία:Είδη δράματος